b'\n_START_ARTICLE_\nU o\xc4\x8dekivanju Godota\n_START_SECTION_\nGodot\n_START_PARAGRAPH_\nCijela radnja ove drame vrti se oko \xc4\x8dekanja jedne osobe \xe2\x80\x93 Godota. Vladimir i Estragon cijelo vrijeme \xc4\x8dekaju Godota u nadi da \xc4\x87e im njegov dolazak donijeti svijetlo u \xc5\xbeivot. No Godot nije do\xc5\xa1ao i Vladimir i Estragon govore da \xc4\x87e dolaziti na to mjesto sve dok on ne do\xc4\x91e. Godot svaki put \xc5\xa1alje dje\xc4\x8daka koji im govori da \xc4\x87e Godot do\xc4\x87i idu\xc4\x87i dan. Tako se njihovo beskrajno \xc4\x8dekanje Godota nastavlja. Na kraju djela mi ne saznajemo ni\xc5\xa1ta osim toga da \xc4\x87e se oni vratiti._NEWLINE_Misteriozni Godot vu\xc4\x8de se kroz cijelo djelo, a o njemu ne saznajemo ba\xc5\xa1 ni\xc5\xa1ta osim da ima bijelu bradu i da tu\xc4\x8de dje\xc4\x8dakova brata. Va\xc5\xbene \xc4\x8dinjenice kao tko je on, kako izgleda (osim brade) i za\xc5\xa1to ga Vladimir i Estragon \xc4\x8dekaju i kako im on mo\xc5\xbee pomo\xc4\x87i ne saznajemo. \xc4\x8cak ni sam Beckett nije odao tajnu misterioznog gospodina Godota.'